شەممە, 18 أبر 2020 – 08:47 ڕۆژنیوز – ناوەندی هەواڵەکان
شێخ عەبدولعەزیز ئال شێخ بە ڕۆژنامەی عوکازی سعودی وتووە، پێویستە خەڵکی ئەمساڵ لە ماڵەکانی خۆیاندا نوێژی تەراویح بکەن و نابێت بچنە هیچ شوێنێکی ترەوە.
کۆتایی ئەم هەفتەیە، مانگی ڕەمەزانی ئەمساڵ دەستپێدەکات، سعودیە تەواوی مزگەوتەکانی بە کەعبەی قیبلەی موسڵمانانیشەوە لەبەر مەترسی کۆرۆنا داخستووە.
سعودیە بە ناوەندی بڕیاری موسڵمانان لە پرسە دینییەکانی ئیایینی ئیسلام و موسڵمانانی رۆژهەڵای ناوەڕاست دادەنرێت بەتایبەت لە دیارییکردنی ڕۆژی ڕەمەزان و هەردوو جەژنەکەی ئیسلام.
تا ئێستا حەوت هەزارو ١٤٢ کەس لەو وڵاتە تووشی ڤایرۆسی کۆرۆنا بوون، لەو ژمارەیەس ٨٧ کەس گیانیان لەدەستداوە، لە ئێستاشدا زۆربەی چالاکییە بازرگانی و ئابوورییەکان و هاتووچۆ لەو وڵاتە قەدەغە کراون تا کاتێکی نادیار.
ش.ف